open-index/open-wikipedia-markdown huggingface dataset:
Oliver Katwesigye Koyekyenga

**Oliver Katwesigye Koyekyenga** yazaalibwa nga 14  Ogwekuminoogumu mu 1975, nga Munayuganda eyeekolera emirimu gye, ate munamateeka ali kukakiiko akakola amateeka. Mu Gwokuna mu 2020, awereza nga omubaka omukyala akiikirira Disitulikiti ya Buhweju mu Paalamenti eyekumi. Yakiikirira konsitituweensi mu Paalamenti eyomwenda nga omubaka w'ekibiina ky'ebyobufuzi ekya National Resistance Movement. Oluvannyuma yeesimbawo nga talina kibiina mu kalulu ka bonna aka 2016.

## Obulamu bwe n'okusoma kwe
Oliver Katwesigye Koyekyenga yafuna ebaluwa ye eya S4 ku Butare Senior Secondary School mu1995 nga tanaba kutuula S6 ku Lugogo Hall Centre mu 2006. Alina ne Diguli mu bya Bizineensi z'ensi yonna gyeyafuna okuva ku Yunivasite y'e Makerere mu 2009.

## Emirimu gye
Wakati wa 2007 ne 2009, Oliver Katwesigye Koyekyenga yali akola ng'adukanya eby'emirimu ku kampuni ya kya Coyetee, ate oluvannyuma nga omukwanaganya w'abakasitoma ku Hoopoe Tours and Travel mu Kampala okuva mu 2009 okutuuka mu 2013.

Mukufa kwa Joy Arinaitwe Kariisa mu 2013, eyali omubaka omukyala owa Paalamenti akiikirira Disitulikiti ya Buhweju, Oliver Koyekyenga yeesimbawo ng'agidde ku tikiti y'ekibiina kya National Resistance Movement n'afuna obuwanguzi oluvannyuma lw'okusinga Jane Frida Bwiruka.

Yavuganya nga talina kibiina kyeyali agiddemu mu kalulu ka bonna aka 2016 okwediza ekifo kino. Atuula kubifo byamirundi ebbiri ku bukiiko mu Paalamenti.

## Ebijuliziddwaamu
Justine Lumumba Kasule

**Justine Lumumba Kasule** Munnayuganda Omusomesa ate nga Munnabyabufuzi. Ye Ssabawandiisi w'ekibiina kya National Resistance Movement, ekibiina ky'ebyobufuzi ekiri mu buyinza mu Uganda. Yalondebwa mu kifo ekyo nga 23, Ogwekkuminebiri 2014, ng'adda mu bigere bya Amama Mbabazi. Nga oggyeeko ekyo, yakolako nga Omukubiriza wa gavumenti mu Kabinenti ya Uganda okuva mu gwokutaano 2011 okutuuka mu Gwekkuminebiri 2014. Justine Lumumba Kasule yaweerezaako nga Mmemba mu Paalamenti akiikirira abakyala mu Disitulikiti y'e Bugiri okuva mu 2001, okutuuka lwe yalekulira mu Gwekkuminebiri 2014

## Obuyigirize bwe
Yazaalibwa mu Disitulikiti y'e Bugiri nga 22 Ogwekkuminogumu 1972. Yasomera St. Anthony Senior Secondary school mu Nkokonjeru mu misomo gye egya O-level. Oluvanyuma y'akyusa n'adda ku St. Joseph's Secondary School e Naggalama gye yamalira emisomo gye egya A-level. Mu 1993, yafuna ekifo mu Yunivasite y'e Makerere gye yatikkirwa Diguli eya Bachelor of Arts ne Dipuloma mu byenjigiriza, mu 1996.

## Emirimu gye
Okuva mu 1996 okutuuka mu 1997 yakolako nga omusomesa. Okuva mu 1997 okutuuka mu 1998, yali akola nga kaliisoliiso w'amasomero mu Disitulikiti gy'azaalibwa. Okuva mu 1998 okutuuka mu 2001, yakola nga Ofiisa omukulu mu Minisitule y'ebyanjigiriza. Mu 2001, yalondebwa mu Paalamenti ku ttiketi ya National Resistance Movement, okuweereza ng'omubaka akiikirira abakyala b'omu Disitulikiti y'e Bugiri. Yaddamu n'alondebwa okuva mu 2001 okutuuka mu 2014, lweyalekulira okufuuka Ssaabawandiisi w'ekibiina ky'ebyobufuzi ekiri mu buyinza ekya National Resistance Movement, yalondebwa nga Omukubiriza wa Gavumenti mu Gwokutaano 2011 ng'adda mu bigere bya John Nasasira.

## Ebirala by'oyinza okufaako
Mukyala mufumbo era nga muzadde wa Balenzi babiri. Mukyala mukatoliki.

## Laba na bino

* Kabinenti ya Uganda
* Paalamenti ya Uganda

## Ebijuliziddwaamu
 

## Ebijuliziddwamu eby'ebweru

* Olukalala olujjuvu olwa ba Minisita ba Kabinenti ya Yuganda Ogwokutaano 2011
Henry Oryem Okello

**Henry Oryem Okello** munnamateeka, Munnayuganda era munnabyabufuzi. Ye Minisita omubeezi ow'ensonga z'ebweru. Yalondebwa mu kifo ekyo mu 2004. Mu kulondebwa kwa Kabinenti empya mu Gwomukaaga nga 1, 2006, n'e nga 16, Ogwokubiri 2009, era ne mu kulonda kwa nga 27 Ogwokutaano 2011, yasigaza ekifo kye. Aweerezzaako nga Minisita omubeezi ow'ebyemizannyo, okuva mu 2001 okutuuka mu 2005. Era aweerezza nga Omubaka mu Paalamenti "ow'Essaza ly'e Chua", muDisitulikiti y'e Kitgum, okutuuka mu 2021.

## Obuvo n'emisomo gye
Yazaalibwa mu Ssaza ly'e Chua mu disitulikiti y'e Kitgum nga 21, Ogwoluberyeberye 1960. Kitaawe ye mugenzi General Tito Lutwa Okello (1914–1996), eyaweerezaako nga Pulezidenti wa Uganda wakati w'Ogwomusanvu 1985 n'Ogwoluberyeberye 1986.

Oryem Okello alina Diguli mu mateeka eya Bachelor of Laws nga talina lupapula lw'agudde, okuva mu Yunivasite y'e Buckingham mu Bwakabaka bwa Bungereza, gye yafuna mu 1985. Era alina Diguli eyookubiri mu mateeka eya Master of Laws, okuva mu Yunivasite y'e Southampton, era nayo mu UK, gye yafuna mu 1989. Yali munnamateeka eyali awoza emisango mu kkooti ekkulu mu Bungereza, nga tannalekulira kuyingira mu by'obufuzi bya Uganda mu 2001.

## Emirimu gye
Yaweerezako nga munnamateeka wakati wa 1988 ne 2000, mu Bwakabaka bwa Bungereza. Mu 2001, yalondebwa okukiikirirza essaza lya Chwa, disitulikiti y'e Kitgum, mu Paalamenti ya Uganda, naga yaweereza mu kifo ekyo okutuuka mu 2006. Yalondebwa ku bwa Minisita omubeezi ow'ebyenjigiriza n'e mizannyo, avunanyizibwa ku byemizannyo, era nga bwa kwasaganya obuvunanyizibwa mu Paalamenti, okutuuka mu 2005. Mu 2005 yalondebwa ku kifo ky'obwa Minisita. Wakati wa 2001 ne 2005, yaweereza nga omumyuka wa Pulezidenti, ku kakiiko akasukkulumu ak'ebyemizannyo mu mawanga agoogerwamu olungereza mu Afirika.

Teyeesimbawo ku kifo ky'omu Paalamenti mu kulonda kwa 2006 naye, yasigala mu Paalamenti olw'okubeera Minisita naye nga talina kitundu ky'akiikirira. Wakati wa 2006 ne 2008, Yaweereza nga mmemba ku lukiiko lwa Gavumenti olugaba obuyinza olwakulemberamu mu nteeseganya ez'eddembe wakati wa Gavumenti ya Uganda n'abakiikirira abayeekera ba Lord's Resistance Army. Emirundi mingi, yali omumyuka w'omukulembeze w'ekibiina kya Uganda ekigabanya obuyinza, ekyali kikulemberwa Ambasada Ruhakana Rugunda, mu kaseera ako eyali Minisita wa Uganda ow'ensonga z'omunda.

Mu kulonda kwa okwa 2011, Okello Oryem yammega eyali omubaka wa Paalamenti "ow'e ssaza ly'e Chua", Okello Oryemuo, ow'ekibiina kye byobufuzi ekya Uganda People's Congress , okweza ekifo kye mu Paalamenti. Mu kiseera kino ye mubaka aliko owa Disitulikiti y'e Kitgum.

## Ebimukwatako
Henry Oryem Okello mufumbo. Agoberera nnyo ensonga ezigenda mu maaso mu nsi yonna, ensonga z'amagye n'ebyemizannyo.

## Laba na bino
* Paalamenti ya Uganda
* Kabinenti ya Uganda
* Disitulikiti y'e Kitgum
* Olukalala lw'abantu olwa Birmingham

## Ebijulizo

* Full of List of Ugandan Cabinet Ministers May 2011
* Website of the Parliament of Uganda
* Kitgum District Homepage
Betty Amongi

**Betty Amongi Akena**, oba Betty Amongi Ongom, naye nga batera ku muyita **Betty Amongi**,munabyabufuzi Omunayuganda. Ye Minisita w'ekikula Ky'abantu, emirimu wamu n'ekulakulana y'ebintu mu Kabineeti ya Uganda, okuva nga 9 Ogwomukaaga mu 2021. Mukusooka yali awereza nga Kabineeti Minisita w'e kibuga ekikulu ekya Kampala ng'ate tanaba kugenda eyo, okuva nga 6 Ogwomukaaga mu 2016 okutuuka 14 Ogwekumineebiri mu 2019,yali awereza nga Minisita avunaanyzibwa ku By'ettaka amayumba n'enkulakulana y'ebibuga mu kabineeti ya Uganda. Ye mubaka wa Paalamenti eyaliko wabula nebaddamu okumulonda okukiikirira Konsitituweensi ya Oyam eya Bukiika Kkono mu Paalamenti eye kumineemu okuva mu 2021 okutuuka mu 2026.

## Obulamu bwe n'okusoma kwe
Betty Amongi yazaalibwa mu Disitulikiti ya Oyam, mu bitundu bya Lango, mu Bukiika Ddyo bwa Uganda, nga 15 Ogwekuminoogumu  mu 1975. Mu 1996, yagenda ku Yunivasite ye Makerere, gyeyatikirwa ne Diguli mu by'enjigiriza mu by'obufuzi  n'okudukanya embeera z'abantu. Oluvannyumamu 2009, yatikirwa ne Diguli ey'okubiri mu by'enjigiriza mu bikwata kunsonga z'ensi yonna wamu n'eby'emisomo gy'ekikungu.

## Emirimu gye
Betty Amongi baasooka okumulonda okugenda mu Paalamenti mu 2001 nga omukyala omubaka owa Disitulikiti ya Oyam, nga baddamu okumulonda mu 2006 nga tebanamulonda nga omukyala omubaka wa Paalamenti owa Oyam Ey'oubukiika kkono okuva mu 2011 okutuuka mu 2016. My mungeri y'eby'ewunyo oluvannyuma lw'akalulu kw'obwa Pulezidenti n'ababaka ba Paalamenti nga 20 Ogwokubiri mu 2016, Pulezidenti Yoweri Museveni ow'ekibiina ekiri mu buyinza ekya National Resistance Movement, kyamuwa ogw'okubeera nga ye Minisita avunaanyizibwa ku By'ettaka, Amayumba wamu n'enkulakulana z'ebitundu by'emubibuga nga wadde yali alina akakwate ku kibiina ekivuganya gavumenti ekya Uganda People's Congress.

Mu  kukola enkyuka kyuka mu kabineeti nga 14 Ogwekumineebiri mu 2019, yaweebwa eky'okubeera kabineeti minisita w'ekibuga ekikuliu ekya Kampala n'akyusa ebifo ne Beti Kamya -Turwomwe eyafulibwa ow'Eby'ettaka, Amayumba wamu N'enkulakulana y'ebitundu by'omubibuga.

Mu Gwomukaaga mu 2021, Amongi yaweebwa eky'okubeeeta Minisita avunaanyizibwa ku Kikula ky'abantu, emirimu wamu n'enkulakulana z'ebintu mu kabineeti eyali empya.

## Ebimukwatako
Nga 6 Ogwokuna mu 2013, Betty Amongi  yafumbirwa  Jimmy Akena, omubaka wa Paalamenti eyali akiikirira munisipaali y'e Lira, ng'era ye pulezidenti w'ekibiina ekivuganya gavuenti ekya Uganda People's Congress. Jimmy Akena  nga mutabani wa Milton Obote, eyaliko Saabaminista wa Uganda emirundi ebbiri wamu n'okubeera Pulezidenti wa Uganda. Embaga eno eyali ey'obuwangwa yaliwo mu gombolola lya Minakulu, mu Disitulikiti ya Oyam ng'era yaliko ababaka ba Paalamenti 32. Pulezidenti  Yoweri Museveni, nga mukwano w'abaagalana bano bombi, naye yaliyo ku mbaga eno.

## Laba ne bino

* Kabineeti ya Uganda
* Paalamenti ya Uganda

## Ebijuliziddwamu

## Ewalala w'oyinza okubigya

* Ku mikutu gya yintaneeti egya Paalamenti ya Uganda 
* Betty Amongi, Obote’s Maruzi Country Deserves Much Better Yaterekebwa nga 7 Ogwokusatu mu 2019 ku kyuma kya Wayback 
* Ebitono ebimukwatako
* Ebimukwatako mubumpi mpi
Jessica Alupo

**Jessica Rose Epel Alupo**, amanyiddwa nga **Jessica Alupo**, ye mumyuka wa Pulezidenti wa Uganda owoomwenda, eyalondebwa mu kifo kino okuva mu 2021. Munnayuganda, munnabyabufuzi, omusomesa era munnamaggye eyawummula. Yaweerezaako nga Minisita w'ebyenjigiriza n'ebyemizannyo mu Kabineeti ya Uganda, wakati wa 2011 ne 2016. Era ye mubaka omukyala akiikirira Disitulikiti y'e Katakwi mu Palamenti ya Uganda.

## Obuto bwe n'okusoma kwe

Yazaalibwa mu Disitulikiti ya Katakwi nga 23 Ogwokutaano,1974. Yasomera ku Apuuton Katakwi Primary School. Oluvannyuma n'agenda ku Kangole Girls School gye yamalira S4. S6 yagituulira ku Ngora High School. 

Alupo yakolako ogw'okutunda ebyokulya ku dduuka ly'essomero nga tanaba kugenda okusoma koosi y'okutendekebwa byakubeera muserikale ku ttendekero lya Uganda Junior Staff College e Jinja. Alina Diguli ta Bachelor of Arts in political science and linguistics, gye yafuna mu 1997 okuva ku Yunivasite ye Makerere. Diguli ye ey'okubiri eyasooka, yali Master of Arts in international relations and diplomacy, nga nayo yagifunira ku Yunivasite y'e Makerere mu 2008. Alina ne Dipuloma mu by'okudukanya n'okulabirira embeera z'abantu gyeyafuna mu 2008 okuva kutendekero lya Uganda Management Institute (UMI). Diguli ye ey'okubiri mu by'okudukanya n'okulabirira embeera z'abantu yabifuna mu 2009, okuva ku Yunivasite ye Makerere.

## Emirimu gye
Emyaka egiyise, abadde akola emirimu egy'enjawulo okubadde:

* Nga omusomesa ku Katakwi High School mu tawuni ya Katakwi, mu Disitulikiti ya Katakwi esinganibwa mu Buvanjuba bwa Uganda
* Nga eyali alagirira kutendekero lya  *Uganda Urban Warfare Training School e* Singo, mu Disitulikiti ye Nakaseke, mu bitundu bya masekati ga Uganda
* Nga mbega w'amagye mu Chieftaincy of Military Intelligence mu  Kampala, ekibuga kya Uganda ekikulu.

Mu 2001, yayingira mu by'obufuzi nga yeesimbyewo ku ky'omubaka omukyala eyali agenda okukiikirira Disitulikiti ye Katakwi. Yeesimbawo ku tikiti y'ekibiina kya National Resistance Movement (NRM). Yawangula era nebaddamu okumulonda mu 2006. Mu 2009, yaweebwa eky'okubeera minisita omubeezi ow'ensonga z'abavubuka n'abaana. Mu 2011, baddamu nebamulonda okukiikirira konsitituweensi ye mu Paalamenti.Munkyuka kyuka ya kabineeti nga 27 Ogwokutaano mu 2011,yakuzibwa n'agenda ku kya minisita w'eby'enjigiriza eby'emizannyo. Yadira Namirembe Bitamazire mu bigere, eyali asuliddwa okuva mu kabineeti.

## Obulamu bwe
Alupo mukyala mufubo ng'era baawe ye Innocent Tukashaba. Kigambibwa nti ayagala nnyo eby'okusoma, okukuunga abantu wamu n'okutambula engendo empaavu.

## Ebijiliziddwaamu

## Ebiwandiiko ebya wabweru wa Wikipedia ebijuliziddwa

* Ekibanja kya Palamenti ya Uganda
* Ekibanja kya Minisitule y'ebyenjigiriza n'ebyemizannyo mu Uganda.
Omulangirizi

**Omulangirizi** kye kitiibwa ekiweebwa omulwanirizi w'obuwangwa n'ennono era omusomesa w'amagezi ag'ekinnansi.Ono abeera mukulembeze wa buwangwa n'ennono atuddeko amaanyi g'obutonzi negamusobozesa okusomesa, okulangirira n'okuluŋŋamya ensonga z'obuwangwa n'ennono mu Africa. Edda ennyo mu mu bitundu bya Buganda, Abalangirizi baasibukanga ku bizinga bye Ssesse mu nnyumba ya Bukulu. Oluvannyuma Bukulu yasituka naateekateeka Abataka mu Buganda olwo ne watandikawo ennyumba y'Olulyo Olulangira wamu n'okukakasa Kabaka Kintu eyasooka mu ba Kabaka ba Buganda. Kinonoozebwa nti Abalangirizi  baaliwo okuviira ddala ku ntandikwa y'ensi mu bw'omwoyo era nga baayamba mu kuteekateeka ensi nga bwefanaana kati.  

Abalangirizi baafuna omukisa ne bava mu bw'omwoyo, ne batondebwako emibiri nga bayita mu kuzaaliibwa. Abamu ku balangirizi abamanyiddwa obulungi mwe muli; Mukasa[], Musoke, Muwanga, Musisi, Nnende, Kiwanuka, Kibuuka Omumbaale, Kawumpuli, Wannema, nabalala.

## Obuyinza n'obuvunaanyizibwa
Erinnya ly'obulangirizi lizze likozesebwa mu bitabo ebiwerako mu buwangwa obw'enjawulo okugeza mu kitabo kya bayudaaya ekiyitibwa eky'Abalangirizi. 
Mu buwangwa bwa Buganda. ne Bunyoro Abalangirizi be bavunaanyibwa ku kwetikka obubaka bw'omutonzi eri abantu. Buli ggwanga lirina Obuwangwa bwalyo era n'Abalangirizi abalina okuluŋŋamya enkola zonna ezigenderwaddwamu okuzza abantu eri Obutonzi.

## Ennyumba y'Obulangirizi

Wadde nga Abalangirizi baali kitundu ky'abwomyo ekinyweza Obutonzi, baafuna embiri, nebazaalibwa nga abantu abalala. Nga bwekiri nti emibiri gibeerawo ekiseera kitono negifa, bwebatyo Abalangirizi babeerawo ekiseera ekigere era emibiri bwegifa, ate bafuna omukisa ne bazaalibwa obujja nga bambala emirimu emirala. Wabula emibiri gye bambala oluusi gikomyawo amabala agalaga byebayitamu mu bulamu obwasooka. Okugeza; Kiwanuka alamba omubiri gwoyo mwabeera abbulukidde nga amuteekako ebbala oba amabala agakitakataka mu kyenyi oba ebitundu ebirala  eby'omubiri gwe. Mu kaseera kano, Prince Wasajja Kiwanuka, Omulangira okuva mu bwakabaka bwa Buganda yakulembera ennyumba y'Abalangirizi mu kitundu kya Africa kino.

## Obwatikirivu
Prince Wasajja Kiwanuka amannyiddwa nnyo nga omusomesa w'obuwangwa bwa Buganda, obw'ebifo ebyetoloode Buganda wamu n'ebyafayo bya Africa yonna okutwalira awamu. Musomesa Omutendeke asomesa ku zi Ssentendekero ez'enjawulo mu Uganda, Kenya, Tanzania ne Rwanda. Awandiise ebitabo ebiwerako ebikwaka ku by'ensinza wamu n'ennimi. Ebimu ku bitabo bye bino wammanga;

*The True Path to God* (2014), *The Forbidden Truth*  (2018)

## See also

* Obuwangwa
* https://en.wikipedia.org/wiki/Buganda
* Muteesa I of Buganda

## References
Wilson Muruli Mukasa

**Wilson Muruli Mukasa** yazaalibwa nga 5 ogwomusanvu 1952, Munnayuganda ate munnabyabufuzi. Abadde minisita wa Public Service mu Kabinenti ya Uganda okuva nga 6 ogwomukaaga 2016. Emabegako akoze nga Kabinenti Minisita w'ekikula ky'abantu okuva nga 1 ogwokusatu 2015, okutuuka nga 6 ogwomukaaga 2016. Emabegako akoze nga Minisita w'ebyokwerinda okuva nga 27 ogwokutaano 2011 okutuuka nga 1 ogwokusatu 2015. Muruli Mukasa era yakola nga Mmemba wa paalamenti akiikirira Budyebo County mu Nakasongola Disitulikiti.

## Obuto n'okusoma
Yazaalibwa mu Nakasongola Disitulikiti nga 5 Ogwomusanvu 1952. Yasoma Pulayimale ne Siniya. Yasomera ku e Makerere University n'afuna Diguli eya Bachelor of Arts ne Diploma in Education (BA.Dip.Ed.) mu 1975. Mu 1987, yafuna Certificate mu Hotel Management, okuva mu ttendekero eritamanyiddwa mu Tripoli, Libya.

## Emirimu
Okumala myaka kkumi na gumu, wakati wa 1975 ne 1986, Muruli Mukasa yali musomesa; emyaka ebiri egiyise yali Pulinsipo w'essomero gye yali asomesa. Okuva mu 1989, abadde mubaka wa Paalamenti, nga akiikirira ekitundu ky'ewaabwe. Yalondebwa ku bwa Minisita ow'ebyokwerinda mu Gwokutaano 2011. Yadda mu bigere bya Amama Mbabazi, eyalondebwa ku bwa Ssaabaminisita wa Uganda. okwongereza ku mirimu gye egy'obyokwerinda, Mukasa yaweerezaako nga Minisita wa Kampala, nga Minisita ow'enkalakkalira tannalondebwa mu 2011, mu 2014, nga Minisita, Frank Tumwebaze, taliiwo. Mu kukyusa kwa Kabinenti empya nga 1 Ogwokusatu 2015, Yakyusibwa nadda ku kifo kya Minisita ow'ekikula ky'abantu, ng'adda mu bigere bya Mary Karooro Okurut, eyafuulibwa Minisita ow'ebyokwerinda. Nga 6 Ogwomukaaga 2016, yafuulibwa Minisita ow'abakozi ba Gavumenti, mu lukalala lwa Baminisita olwalangirirwa ku lunaku olwo.

## Laba

* Kabineeti ya Uganda
* Paalamenti ya Uganda
* Disitulikiti y'e Nakasongola

## Ebijuliziddwa
 

## Ebijuliziddwamu ebirala

* Olukalala olujjuvu olwa Kabineeti ya Uganda eya Baminisita Gwakutaano 2011
* Eggye lya UPDF neetegefu okukuba ennyonyi ennwanyi eza Sudan
Nanyondo Birungi Carolyn

**Nanyondo Birungi Carolyn** (yazaalibwa nga 12 muwakanya 1975) munnabyabufuzi wa Uganda era yali mubaka omukyala owa disitulikiti ye Kalangala mu Palamenti ey'omwenda

## Ebyafaayo n'obuyigirize
Yazaalibwa mu Disitulikiti y'e Kalangala era yatandika okusoma mu St Theresa, Gayaza Girls era n'afuna ebigezo bya Primary Leaving Examinations (PLE) mu 1989 n'oluvannyuma n'agenda mu Modern secondary school, Kampala n'afuna Uganda Certificate of Education (UCE) mu 2006 eyo oluvannyuma lwa Sharing Hall Centre, Nsambya n'afuna Uganda Advanced Certificate of Education (UACE) mu 2009. Yafuna Bachelor of Public Administration and Management okuva ku Nkumba University mu 2014.

## Emirimu n'ebyobufuzi
Yeegatta ku by'obufuzi mu 1996 bwe yalondebwa okubeera Kansala w'abavubuka abakyala mu disitulikiti oluvannyuma n'afuuka omuwandiisi w'ebyensimbi n'eby'okukolamu ku Kalangala District Local Government mu 2006, ate mu 2008 n'afuuka omuwandiisi w'ebyobulamu ne LC V Councillor mu 2011 Kyamuswa Sub-county, Kalangala District. Yali omuwandiisi w'emirimu era omubaka w'akakiiko akafuzi aka Kalangala District Local Government. Oluvannyuma mu 2011 yalondebwa mu palamenti ng'omubaka omukyala owa disitulikiti y'e Kalangala.

## Ebijuliza
Theodore Ssekikubo

**Ssekikubo Theodore** yazaalibwa nga 20 Ogwomunaana 1969 e Ssembabule, Munnabyabufuzi mu Uganda. Akiikirira essaza y'a Lwemiyaga , Sembabule disitulikiti mu lukiiko lw'eggwanga olukulu.

## Obuto
Ku Makerere yunivaasite,  yakola diguli mu Social Sciences, diguli eyookubiri mu Public Administration and Management ne diguli mu mateeka. Ku Law Development Centre, Kampala, yafunayo dipulooma emukkiriza okuteekesa mu nkola amateeka.

## Emirimu
Bwe yali tannayingira byabufuzi, yakolako mu miisitule y'ebyokwerinda ng'omumyuka wa ssaabawandiisi. Yakolako ng'omusomesa ku Ndejje Yunivaasite  okuva mu 1998 okutuuka mu 1999. Mu 2016, Ssekikubo yayingira olwokaano lw'omumyuka w'omukubiriza wa paalamenti wabula n'awangulwa Jacob Oulanyah kati omumyuka w'omukubiriza wa paalamenti.

## Okusibwa
Nga 10 Gatonnya 2020, yakwatibwa olw'okukuma mu bantu omuliro mu bitundu ebyali biteekeddwamu kkalantiini y'ente. Yateebwa ku  kakalu nga 14 Gatonnya wabula n'addamu n'akwatibwa nga 16 Gatonnya.

## Ebijuliziddwa
Joyce Nabbosa Ssebugwawo

**Joyce Nabbosa Ssebugwawo** munnabyabufuzi mu Uganda, musuubuzi era nga yali minisita mu gavumenti ya Buganda. Yeegatta ku gavumenti ya Buganda ku ntandikwa y'emyaka gya 1980 gye yakolera nga minisita w'abakyala, emirimu gy'ebitundu n'okukunga abantu. Yaliko ssentebe w'ekibiina kya Forum for Democratic Change (FDC) mu ggwanga lyonna, yali Meeya wa Rubaga Division mu Kampala era alina Oluganda ku Sylvia Nagginda Luswata, Nnaabagereka wa Buganda, .

## Laba ne

* Forum for Democratic Change
* Divizoni eya Rubaga
* Kampala Capital City Authority
* Divizoni ez'omu Kampala
* Index of Uganda-related articles
Nandala Mafabi

**Nathan James Nandala Mafabi** (yazaalibwa 17 Ogusooka1966) munnayuganda mubalirizi w'ebitabo, munnamateeka, munnabyabufuzi era omubaka wa palamenti akiikirira Budadiri West County mu Disitulikiti y'e Sironko mu palamenti ya Uganda . Okuva mu Ogw'okutaano 2011 okutuuka mu Ogusooka 2014, yali mukulembeze w’oludda oluvuganya mu palamenti. 

Nandala yazaalibwa ku kyalo Busamaga mu Disitulikiti y'e Sironko nga 17 Ogusooka 1966.

Oluvannyuma lw’okusomera mu masomero ga pulayimale ag’omu kitundu, yakyusiibwa n’agenda ku ssomero erya  Mbale Secondary okufuna ebbaluwa y'obuyigirize esooka.

Okusoma kwe ku A-Level, yasomera mu Busoga College Mwiri mu Disitulikiti y’e Jinja . Yatikkirwa mu yunivasite y’e Makerere mu 1988 n’afuna diguli ya Bachelor of Statistics and Economics. Ekyo yakigoberera n’afuna Dipulooma mu by’enjigiriza mu 1989, nga naye yava e Makerere.  Mu 1993, yafuna Dipuloma mu kuddukanya omusolo ku nfuna okuva mu ttendekero lya Uganda Management Institute mu Kampala.

Mu 1993, yayita ebigezo by’ababalirizi b’ebitabo bya gavumenti ebikakasibwa mu Kenya ne Uganda. Mu 1995, yakkirizibwa mu kibiina ekigatta ababalirizi b’ebitabo abamanyiddwa nga Fellow w’ekibiina ekigatta ababalirizi b’ebitabo abamanyiddwa . &#x5B; ** &#x5D;

Mu 1997, yaddayo mu yunivasite y’e Makerere, n’atikkirwa mu 2000 n’afuna diguli ey'okubiri mu by’enfuna n’addirirwa diguli esooka mu mateeka mu 2006.

## Emirimu
Mu 1988, yapangisibwa ng’omubalirizi w’emisolo mu kitongole ekivunaanyizibwa ku musolo ekya Uganda Revenue Authority (URA), n’aweereza mu kifo ekyo okutuusa mu 1993. Okuva mu 1993 okutuuka mu 1994, yakola ng’omukungu avunaanyizibwa ku musolo. Yakuzibwa n’afuulibwa omukungu omukulu mu by’emisolo mu 1995, n’akola mu kifo ekyo okutuusa mu 1996. Yakola ng’omukungu omukulu ow’omusolo mu URA mu 1997. Okuva mu 1998 okutuuka mu 2000, yakola ng’omukungu omukulu ow’omusolo n’akola ng’omubalirizi w’ebitabo by’omunda mu URA. Okuva mu 2000 okutuuka mu 2001, yakola ng’omuwi w’amagezi ku nzirukanya y’ebyensimbi mu bitongole by’obwannannyini. 

Mu 2001, yayingira ebyobufuzi bya Uganda eby’okulonda ng’avuganya mu kifo kya palamenti ya Budadiri County West. Yawangula era n’addamu okulondebwa mu 2011. Okuva mu 2006 okutuuka mu 2011, Mafabi yaliko ssentebe w’akakiiko akavunaanyizibwa ku kubala ebitabo bya gavumenti mu palamenti. Okuva mu 2001 okutuuka mu 2006, yaliko ssentebe w’akakiiko ka Palamenti akavunaanyizibwa ku by’enfuna. Okuva mu 2008, abadde ssentebe w’ekibiina ky’obwegassi ekya Bugisu Cooperative Union. Okuva mu 2011 okutuuka mu 2020, yaliko omukulembeze w’oludda oluvuganya gavumenti.

Ow'ekitiibwa Nathan Nandala Mafabi era ye mumyuka wa Ssentebe wa The Parliamentary Network ku World Bank & International Monetary Fund .

## Ebimukwatako
Mafabi mufumbo era wa nzikiriza ey'obukulisitaayo. Ono wa kibiina kya byabufuzi ekya Forum for Democratic Change.

## Laba ne

* Kabineti ya Uganda

## Ebijuliziddwa

## Ebijuliziddwa wabweru wa wikipedia

* Omukutu gwa Palamenti ya Uganda
Solomon Iguru I

**Omukama Rukirabasaija Agutamba Solomon Gafabusa Iguru I** (born 1948) is the 27th Omukama of Bunyoro from 1994 to present. The King's traditional alternative name used by family (known as *empaako*) is Amooti.
Sam Mangusho Cheptoris

**Sam Cheptoris** munnayuganda era munnabyabufuzi. Minisita wa Uganda ow'amazzi n'obutonde bw'ensi, era nga yalondebwa mu kifo kino ng'ennaku z'omwezi 6 omwezi ogw'omukaaga omwaka 2016. 

## Ebimukwatako n'obuyigirize bwe.
Sam Cheptoris yazaalibwa ng'ennaku z'omwezi 12 omwezi ogw'ekkumineebiri mu mwaka gwa 1949 mu disitulikiti ye Kapchorwa. Yasomerako Nabumali High school nga tanaba kwesogga University 'e Nairobi ng'eno gye yafunira esooka eya Bachelor of Arts. Yasomerako ne Makerere University ngeno gye yafunira postgraduate diploma in Education ate nayongera n'afuna diguli ey'okubiri era mu by'enjigiriza.

## Obuweereza bwe nga munnabyanjigiriza.

Oluvannyuma  lw'okutikkirwa diguli ye esooka okuva e Nairobi mu mwaka gwa 1975. Cheptoris yabakana n'omulimu gw'okusomesa olulimi olungereza ne litulica w'olungereza mu ssomero lya Sebei college ne Tegeres. Wakati wa 1978 ne 1981, Cheptoris yaweereza ng'amyuka omukulu w'essomero lya Sebei College ate nga mu ngeri y'emu bw'asomesa n'abayizi mu kibiina. Oluvannyuma lw'okusomesezaako mu Comboni College ne mu Gamatui Girls School, yakomawo n'afuuka omukulu w'essomero lya Sebei College mu mwaka gwa 1998. Bw'atyo n'awummula egy'obusomesa mu mwaka gwa 2009. 

## Obuweereza bwe nga munnabyabufuzi.
Mu mwaka gwa 2011, Cheptoris yawangula ekifo ky'obwa ssentebe wa LC5 obwa disitulikiti ye Kapchorwa ekifo kye yawangulira ku ticket ya NRM. Oluvannyuma lw'okukulemberako ekisanja kimu eky'emyaka etaano, Cheptoris yeesimbawo era n'awangula ekifo ky'obukulembeze bwa consitituency ye munisipaali ye Kapchorwa bw'atyo n'afuuka omubaka waayo mu paalamenti. Ng'ennaku z'omwezi 6 omwezo og'omukaaga mu mwaka gwa 2016, Cheptoris yalondebwa okubeera minisita w'eggwanga ow'amaazi n'obutonde bw'ensi. Ebintu bw'asinga okusimbako essira ng'omukiise wa paalamenti kwe kussaawo enkola ey'omulembe efukirira ebirime mu constituency ye okusobola okutumbula ebyobulimi saako n'okuteekawo University mu kitundu kye wamu n'okuteekawo Elgon cooperative Union, era n'okutandikawo water and sewerage system mu munisipaali ye Kapchorwa .

Biziness z'asinga okwettanira.

Cheptoris ye mutandisi (a) Kapchorwa Standard Academy nga lino ssomero lya secondary erisangibwa mu disitulikiti ye Kapchorwa. (b) Cheminy Standard Academy nga lino ssomero lya siniya erisangibwa okumpi ne disitulikiti ye Kween.

* Cabinet of Uganda
* Parliament of Uganda

## References
Raphael Magyezi

**Raphael Magyezi yazaalibwa ng**'ennaku z'omwezi 27 omwezi ogw'omusanvu mu mwaka gwa 1960. Ye mubaka mu paalamenti akiikirira Igara West okuva mu mwaka gwa 2011era yalondebwa ku lukiiko olukulembera Uganda n'aweebwa obwa minisita  wa gavumenti ez'ebitundu mu mwaka gwa 2020 nga obukulu buno bwamuweebwa pulezidenti. 

## okusoma kwe

Yafuna dipulooma mu katigondo seminary mu mwaka gwa 1983. N'afuna BSc mu ohilosophy okuva mu Urban University ey'eRome mu 1984 Era n'afuna diguli endala okuva mu Nakawa for business studies mu 1990. yafuna diguli mu by'okubalirira okuva mu makerere University mu mu 1992. Yafuna ebbaluwa mu Human Resource Management mu 1996. Mu 1998 Magyezi yafuna diguli ey'okubiri mu Economic and management nu 1998.  Mu 2004 yafuna yagenda yagenda e Norway gye yawangulira dipulooma mu local management studies okuva mu Kristians and college e Norway.  

## Emirimu gye
Yakolako ng'omubalirizi omukulu ku lukiiko lwa disitulikiti y'eMukono okuva mu 1991 okutuuka mu 1998, n'akola ng'omubalirizi omukulu ku lukiiko lwa Local Gorvernment okuva mu 1997 okutuuka mu 1998 era n'akolako nga ssaabawandiisi w'ekibiina kya Local Governments Associaton okuva mu 1998 okutuuka mu 2010. Mu mwaka gwe gumu, yeesogga Paalamenti era n'alondebwa nga Mininsita wa Local Governmentmu mwaka gwa 2020. 

### Emirimu gy'akoze mu Paalamenti.
Yasinga kumanyika nyo ng'omutandisi wa Private members Bill akakola ku kutereeza mu ssemateeka akakola eteeka eryagyawo ekkomo ku myaka gya pulezidenti mu mwaka gwa 2917.

## Akakiiko akaabaga etteeka eryagyawo ekkomo ku myaka aka 2017
Eteeka eryagyawo ekkomo ku myaka gya pulezidenti lyaleetebwa lAkakiiko Rapheal Magyezi owa Igara West: akawayiro aka 102(b) ak'eteeka lino kaayisibwa kkooti ya ssemateeka .Oluvanyuma lw'okuyisa eteeka lino pulezidenti yamulonda okubeera Minisita wa local government mu mwaka gwa 2019 era nga kino yakikola olw'okumusiima

Ebyava mu konoonyereza byalaga nti ebitundu 85 ku buli kikumi eby'abntu baawagira akawaayiro kano ak'okugyawo ekkomo ku myaka gy'obukulembeze,wabula ebitundu 15 ku buli kikumi bokka be baawakanya etteeka lino nga bawagirwa akabinja akateekebwawo okuwuliriza endowooza z'abatono. Bwe katyo nno kaakola  okwebuuza bannansi abaawerera emitwalo etaano nga okuva constituencies 100. nga ku bano abantu 27,503 baali basajja so ng'ate emitwalo 22,926 be beebuuzibwako. mu bukiika ddyo ebitundu 95 ku buli kikumi be baalabika okuba nga bawakanya akawayiro kano,mu mambuka ebitundu 86 ku buli kikumi be baakawakanya so ng'ate mu kiika kkono ebitundu 76 ku buli kikumi be baakawakanya olwo no mu massekkati ne biwera ebitundu 66 ku buli kikumi eby'abantu abaali batayagalira ddala kuwuliza kawaayiro ako akaggya ekkomo ku myaka gy'omukulembeze nga kayisibwa. 

## Akalulu ka 2021
Magyezi yakawangammula bwe yategeeza aba Radio Network nga bwe yali tagenda kuddamu kwesimbawo ku bubaka bwa paalamenti.Yateggeza nti oluvannyuma lw'okuweerereza emyaka ekkumi yali asazeewo awummule mu by'obufuzi naye nga yali waakudda gye buggya mu maaso. Kyokka nga Magyezi teyawa nsonga ya ssimba lwaki yali asazeewo okugira ng'awummula eby'obufuzi.
The Doors

**The Doors**, banda mu Amerika.

## Discography
* The Doors (1967)
* Strange Days (1967)
* Waiting for The Sun (1968)
* The Soft Parade (1969)
* Morrison Hotel (1970)
* L.A. Woman (1971)
* Other Voices (1971)
* Full Circle (1972)
* An American Prayer (1978)

## Website

* www.thedoors.com
Lutembe Bay

**Lutembe Bay** lutobazi olusangibwa ku nkingizzi z'ennyanja Nnalubaale. 

## Okukuuma
Lutumbe Bay y'emu ku makuumiro g'ebinyonyi 33 ag'enkizo mu Uganda era nga okuva mu mwaka gwa 2006 yamenyebwa mu lukalala lw'entobazi ez'omuwendo mu nsi yonna olweyolekera mu ndagaano y'e Ramsar. Ekikono kino kimanyiddwa nnyo olw'okubeeramu ebinyonyi ebimanyiddwa nga white-winged tern ebiwerera ddala akakadde kamu n'ekitundu (1.5m).

Mu mwaka gwa 2013, kampuni eŋŋundiivu mu kutunda ebimuli ebweru w'eggwanga emanyiddwa nga Rosebud Ltd.

## Ebijulizo
Uganda National Cultural Centre

**Uganda National Cultural Centre** (UNCC) kifo kya Uganda ekyateekebwawo wansi w'etteeka lya Paalamenti erya Uganda National Cultural Centre Act, erya 1959, eryakolwamu ennongoosereza mu 1959. 
 

## Ekifo
Ebitebe ebikulu kya UNCC kisangibwa ku corner of Said Barre Avenue ne De Winton Street, mu masekkati g'ekibuga Kampala, ekibuga kya Uganda ekikulu era ekisinga obunene. Ekibitebe bino bisangibwa nnamba za mmaapu 0°18'57.0"N, 32°35'21.0"E (Latitude:0.315833; Longitude:32.589167).

## Obufunze
Mu butongole kyaggulwawo nga 2 Ntenvu 1959, UNCC erina obuvunaanyizibwa bwa (a) Okussaawo ebifo ewalabibwa emizannyo n'ebifo by'ennono (b) okukubiriza n'okukulaakulanya ebifo by'ennono n'ebintu byonna ebirimu katemba ne (c) okubeera amaka g'ebibiina n'ebibinja ebikola ku kuyiiya ebiyiiye, ebyobuwangwa n'okusanyusa.

## Ebikolebwayo
Ekifo kikolebwa ebintu bibiri ebikulu: **National Theatre**  ne **Nommo Gallery**, era nga byonna bisangibwa mu Kampala. National Theatre ekozesebwa ng'ekifo ew'okulagira n'okwoleseza ebintu eby'enjawulo, era n'ekozesebwa n'ekifo ewalagibwa sineema. Mu Nommo Gallery woolesezebwayo ebintu by'emikolo ebikolebwa Bannayuganda n'antu b'ebweru. Ekifo era kiriko ekirnywerwamu, ekirimu emmere ennansi ebiriirwako ebirungo ebirungi n'ebyokunywa, era n'ekitundu ewasangibwa ebintu by'emikono ebintu by'emikono we bitundibwa.  

## Obukulembeze
Okulabirira UNCC buvunaanyizibwa bw'akakiiko k'abantu munaana abalondebwa minisita w'ekikula ky'abantu n'emirimu. Akakiiko era kalonda ttiimu ne bafuna abakozi abalala. Akakiiko akaliko kaakano kaalondebwa mu Gwokutaano gwa 2019 okuweereza mu kisanja eky'emyaka esatu.Abakaliko be bano;

# Sam Kello Okello: Ssentebe
# Cissy Mbabazi: Amyuka Ssente
# Wilson Usher Owere: Mmemba
# Juliet Jolly Kyobutungi: Mmemba
# Edison Ngirabakunzi: Mmemba
# Musisi Kiyimba: Mmemba
# Naumo Juliana Akoryo: Mmemba
# Fred Mutebi: Mmemba

## Ebijuliziddwa
 

## External links

* Official website
Kiryowa Kiwanuka

**Kiryowa Kiwanuka Nsumikambi Mugambe** amanyikiddwa ennyo nga Kiryowa Kiwanuka Munnayuganda, munnamateeka, munnabizinensi ate nga munnabyabufuzi nga yakolako nga Attorney General wa Uganda mu kabinenti ya Uganda. yalondebwa mu kifo ekyo nga 8 ogwomukaaga 2021, nga yadda mu kifo kya William Byaruhanga, eyagobebwa kabinenti.

## Obuto bwe n'okusoma
Kiwanuka ateeberezebwa okuba nga yazaalibwa mu Uganda mu 1972. Kitaawe ye mugenzi Jimmy Mugambe Kiwanuka nga naye Munnayuganda. Jjajja we azaala taata we yali Jolly Joe Kiwanuka, nga naye munnayuganda eyattibwa Idi Amin mu myaka gya 1970.

Kiryowa obuto bwe yabumala mu Nairobi Kenya, famire ye gye yawangangukira mu lutalo, nga tebannadda Uganda mu 1980. Yasomera *Budo Junior School mu misomo gye egisooka. Awo n'akyusa n'adda ku [[:en:Kings_College_Budo|Kings College Budo]] gye yasomera Olevel. "A" yagisomera [[:en:Makerere_College_School|Makerere College School]]. Mu 1993, yaweebwa ekifo e [[:en:Makerere_University|Makerere University]], gye yasomera amateeka.*

Kiryowa Kiwanuka yatikkirwa e Makerere University, ne ddiguli ya Bachelor of Laws. Awo n'agenda ku Law Development Centre gye yatikkirwa Diploma in Legal Practice. Yaweebwa ekifo mu Uganda bar mu 1997. Oluvannyuma yafuna Master of Laws in Petroleum Law and Policy mu University of Dundee in Scotland.

## Emirimu
Nga tannaweeba mulimu, Kiwanuka yali omu ku baatandikawo *K and K Advocates & Solicitors Uganda, nga eno yali ya Kampala law firm. Nga 8 ogwomukaaga 2021, yalondebwa nga Attorney General wa Uganda.*

## Amaka
Kiryowa musajja mufumbo eri Sarah Kiwanuka gwe yasisinkana mu 1997. Bazadde ba baana bana. Yali muto wa Bakadde Kiwanuka, akola obunnamateeka mu United Kingdom.**

## Emirimu emirala
Kiryowa Kiwanuka akola ku kakiiko akakulembera Petroleum Authority of Uganda, okuva mu 2015. Era akola nga ssentebe wa Express Football Club, ekibiina ky'abasambi b'omupiira mu Uganda.

## Laba

* Cabinet of Uganda
* Parliament of Uganda

## Ebijuliziddwa
The Carpenters

**The Carpenters**, banda mu Amerika.

* Karen Carpenter
* Richard Carpenter

## Discography

* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now & Then* (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2004)

## Website

* www.carpentersofficial.com
Ennyanja Wamala

**Ennyanja Wamala** erina amazzi amalungi era nga esangibwa mu ggwanga Uganda. Entobazi z'ennyanja eno zona zijjudde ebika by'ebinyonyi n'ensolo eby'enjawulo nga muno mwe muli enjobe. Ennyanja eno ya nkizo nnyo mu buwangwa n'ennono z'abantu ba Buganda mu masekkati ga Uganda. 

## Ekifo w'ensangibwa
Ennyanja eno egabanibwa disitulikiti zino, Mubende, Mityana ne Gomba  era nga zonna zisangibwa mu Buganda. Oluguudo oluva e Mityana ne Kalyankoko,ne luyita e Kimuli mu disitulikiti y'e Mityana lwe luli ku lubalama lw'ebuvanjuba  bw'ennyanja Wamala nga lukunukkiriza kilometeters 11.Obusange bw'ennyanja Wamala ku maapu y.ensi yona bwe buno; 0°20'44.0"N, 31°53'16.0"E (Latitude:0.345545; Longitude:31.887778).

## Ebigikwatako ebitonotono
Ennyanja eno Wamala eri ku bugazi bwa yiika 61776.35 ze mailo 97. Eriko ebizinga bino,eky'eLwanju, eky'eMabo, eky'eBagwe, Kiraza, Kazinga wamu n'ebirala. Emigga giwerako egiyiwa mu nnyanja eno era nga egimu ku gyo gye gyino;ogwa Nyanzi, ktenga, kabasuma, Mpamuguju n'omugga Bbimye. Ennyanja eno evububirizibwa amazzi g'omugga Kibimba agava mu Katonga ate bwe gumala ne guyiwa nnyanja Nalubaale. Ebyembi omugga Kibimba gwo tegutera kubaamu mazzi bulungi. Ennyanja eno ya nkizo nnyo mu by'enfuna n'ebyobuwangwa mu bitundu gy'esangibwa era nga ennyanja eno eddukanyizibwa abakulembeze ba disitulikiti ya Mubende,Mityana,ne Mpigi nga disitulikiti zino zonna zigabana ensalo z'ennyanja eno

## Ebyafaayo.
Ennyanja Wmala eno yaliko ekitundu ky'ennyanja Nalubaale emyaka 4,000 egiyise,naye we twogerera ennyanja eno eri ku bwayo yokka.Kiwanuuzibwa nti,ennyanja Wamala yafuna erinnya eryo okuva ku ssekabaka Wamala eyasembayo mu bwakabaka bwa Bachwezi,era ne kiwanuuzibwa nti Ssekabaka ono yabulira mu nnyanja eno ku ludda lw'ennyanja olw'okumwalo gwe lubajja oguyitibwa Nakyegalika era n'emizimu gye giwummulira mu nnyanja eyo.

## Ebimera n'ebisolo
Ebimera ebyetoolodde ennyanja Wamala bisinga kuba bitoogo n'ebimera ebirala eby'okumazzi. Ennyanja eno era yeetooloddwa emiti gy'bisansa. Waliwo n'ebika by'ensolo eby'enjawulo nga enjobe,embizzi z'omunsiko,envubu,engabi,enkima enjeru,enkobe,enkofu,n'omujjonkezi byona byeyogalira ku nnyanja eno wamala. mu nnyanja muno era musangibwamu ebika by'ebinnyanja eby'enjawulo nga mwe muli; engege,emmamba,n'enkejje. 
 

## Envuba gy'ezze enkyukakyukamu.

Mu gy'enkaaga, ne ku ntandikwa y'emyaka gy'ensanvu,ku nnyanja wamala wasibukangayo eby'ennyanja ebibisi n'ebikalirire nga bitundibwa mu bitundu ebiriraanyeewo ne mu bubuga bwa Buganda obw'enjawulo. Wabula, olw'okulemererwa okufuga n'okukukwasisa amateeka mu nsuubula y'ebyennyanja ku nnyajanja eno, mu makkati g'emyaka gy'ensanvu eby'ennyanja byaggwa mu Wamala. Enkyukakyuka mu mbeera y'obudde nayo ekyanakalanya embeera ku nnyanja eno ekikosa obulamu bw'abavubi wamu n'ab'omumaka gaabwe 

## See also
Nakaseke

**Nakaseke** kabuga mu Disitulikiti y'e Nakaseke mu Masekkati ga Uganda. Ye Munisipaali enkulu era ekifo kyeby;obusuubuzi ekisinga obunene mu Disitulikiti. Era, ekibuga kyeby'obufuzi mu Disitulikiti kye Butalangu.

## Gy'ekisangibwa
Nakaseke kigerageranyizibwa okubeera Kilo mita 66, mu Bukiikaddyo bwa Kampala, ekibuga ekikulu era ekinene ekya Uganda. Oluguudo oluva e Kampala okutuuka e Wobulenzi, olugendo lwa kilo mita 47, era nga lwonna lwa kooraasi, nga kilo mita 19 okutuuka e  Nakaseke luguudo lwa ttaka. Ebipimo by'ekibuga 0°43'48.0"N, 32°24'54.0"E. Nakaseke etudde ku bwagaagavu bwa mitta 1,276 okuva ku kkomo ly'enyanja.

## Ekifaananyi eky'awamu
Ekibuga ky'e Nakaseke kyakutulwa okuva ku Gombolola ly'e Nakaseke mu mwaka gwa 2010. Ekibuga mu myaka gyakyo egy'asooka, kafuna okusoomozebwa okwekuusa ku nteeketeeka y'ebyenkulakulana.

Abantu abasinga mu Nakaseke Baganda, eggwanga ly'abantu elisinga obunene mu masekkati ga Uganda. Okuteebereza kw'omuwendo gw'abantu okw'ebitundu 59.2 ku buli kikumi tebaasoma, awatali kkomo ku lulimi Oluganda. Ettendekero elisomesa abasomesa ba Pulayimale ly'azimbibwa mu Nakaseke. Nakaseke Hospital, eddwaliro lya Gavumenti ery'ebitanda 120 nga litwalibwa Minisitule y'eby'obulamu eya Uganda, liri mu Nakaseke is in Nakaseke town. Eddwaliro likwasaganyibwa Gavumenti y'e Nakaseke eyaNakaseke District Local Government Eddwaliro lirina enkolagana n'amalwaliro amalala nga liyita mu nkola ya Ladiiyo. Gavumenti ya Uganda erina enteekateeka ey'okuzimba ekifo ky'amakolero mu Nakaseke.

## Omuwendo gw'abantu
Mu biseera by'kubala abantu n'ebintu byabwe nga 27 ne 28 Ogwomunaana 2014, ekitongole ekikwasaganya obungi bw'abantu ekya Uganda Bureau of Statistics (UBOS), yalaga omuwendo gwa'abantu e Nakaseke okubeera 7,238.

Mu 2015, UBOS yateebereza omuwendo gw'abantu mu kibuga ky'e Nakaseke okubeera 7,400. Mu 2020, ekitongole ekikwasaganya omuwendo gw'abantu ky'ateebereza omuwendo gw'abantu mu makkati g'omwaka okubeera 8,600. UBOS yabalirira enkula y'omuwendo gw'abantu okubeera mu 3.05 ku buli kikumi, wakati w'omwaka gwa 2015 ne 2020.

## Laba na bino

* Olukalala lw'ebibuga n'ebyalo mu Uganda
* Luweero Triangle

## Ebijuliziddwamu
 

## Ebijuliziddwamu eby'ebweru

* Google Map of Nakaseke with coordinates
Mexico

**Mexico** (oba **Mexico**, *United Mexican States*, **MX**), ensi mu Mambuka ga Amerika.
* Pulezidenti: Andrés Manuel López Obrador

* Awamu: 
* Abantu:                                                                                                                                                                                    * Ekibangirizi n'abantu:

## Ekibuga (* abantu)
Rita Atukwasa

**Rita Atukwasa** mubaka mu lukiiko lwa Uganda olukulu mu lutuula olw'okkumi n'emu. Mukugu mu kwekenneenya enkola okutambulira eggwanga. omukugu mu by'ekikula ky'abantu era omutendesi w'ebyenfuna n'obwenkanya. Era yali akulira ekitongole kya The Institute for Social Transformation (IST) Uganda. Ye mubaka omukyala akiikirira ekibuga Mbarara mu lukiiko lw'eggwanga olukulu, oluvannyuma lw'okuwangula mu kalulu akaakubwa mu gatonnya wa 2021 nga yeesimbawo ku bwannamunigina. Rita y'omu ku batuula mu lukiiko lw'ekibiina ekirwanirira obwenkanya eri abakyala. 

## Obuyigirize
Rita Atukwasa  yatikkirwa diguli mu nkolagana n'abantu n'ebyobufuzi okuva ku ssetendekero wa makerere mu 2001. Era yafuna dipuloma ya  okuva mu Institute for Training for Transformation South Africa. Oluvannyuma yakola diguli mu byobufuzi n'obufuzi okuva mu Uganda Management Institute mu 2016.

## Emirimu
Rita Atukwasa yakulirako enteekateeka mu kibiina kya Advocacy human Rights for the Kamwokya Christian Caring Community okuva mu mwezi gwa muwakanya wa 2004 okutuuka mu 2011. Oluvannyuma Rita yaweereza ng'omukulu w'ekibiina ekigatta ababaka abakyala mu lukiiko lw'eggwanga olukulu of the Parliament Of Uganda okutuusa nga kasambula, 2012. Oluvannyuma yaweereza nga omwekenneenyi w'enkola z'obukulembeze  mu kitongole kya Institute for Social Transformation okuva mu gwomunaana gwa 2012 okutuuka mu mwaka gwa 2016 nga tannafuuka akulira ekitongole kyakyo mu mwaka gwa 2016 okutuuka kati. Rita Atukwasa ye mubaka omukyala akiikirira ekibuga Mbarara mu lukiiko lw'eggwanga olulukulu.

## Laba ne

* Olukalala lw'ababaka b'olukiiko lwa Uganda olw'ekkumi n'ogumu

## Ebijuliziddwamu
Sembuya Nalumu Mary

**Mary Nalumu Mukasa Sembuya** (yazaalibwa nga 2 Ogusooka 1943 - yafa nga 8 Gwamukaaga 1979) yali musawo mutendeke (Senior Nurse).

Yazaalibwa mu bizinga by'e Koome mu ddisitulikiti ya Mukono, Yuganda nga 2/01/1943. Omugenzi Mary Sembuya yali muwala w'omugenzi Ernest (Erinesiti) Mukasa ne mukyalawe 'omugenzi Norah Mukasa, era yali muzzukulu w'omugenzi Muwambi e Koome. Era yabatizibwa nga musanvu ogusooka 1943 (07/01/43) e Koome, Mukono.

## Emisomo

Mu 1959, yamaliriza Junior secondary 3.  Ne yeeyongerayo n'asoma eby'okuzaalisa (Midwifery) ku ddwaliro lya Mmengo (Mengo Hospital) okuva mu 1960 okutuuka lwe yatikkirwa mu 1962.

## Famire
Omugenzi Nalumu Sembuya yali mukyala w'omugenzi Sembuya Christopher Columbus . Baagatibwa nga 12 ogwekkumineebiri 1964 (12/12/1964) ku Lutikko e Nnamirembe (St. Paul's Cathedral, Namirembe) mu Ssaza ly'e Kyaddondo, Buganda.. Era baazaala abaana bataano okuli Rachel Nankya Lubega, Francis Sembuya, Jackie Nansubuga, Dokita Ronald Kizito, ne Rebecca Nalumu Nnawoova Wamono.
Omugenzi Nalumu Sembuya yali muzukulu w'Omugenzi Muwambi ow'e Koome.

## Eddiini
Omugenzi Nalumu Sembuya yali mukulisitaayo.

## Emirimu
Mu myaka gy'enkaaga, okuva mu 1962, Omugenzi Nalumu Mukasa Sembuya yakolanga ku ddwaliro lya Mmengo (Mengo Hospital) okumala emmyaka egyasoba mu munaana. Oluvannyuma yasenguka n'adda mu kibuga Lubaga mu ddivizoni ya Lubaga. Mu myaka gy'ensanvu baddamu ne basenguka ne badda mu maka gaabwe e Kololo era oluvannyuma n'atandika okukola mu ddwaliro ly'e Mulago (Mulago National Referral Hospital).

## Okufa
Omugenzi Nalumu Sembuya yattibwa ababbi ababayingirira mu maka gaabwe e Kololo ekiro kya 7 omwezi ogwoomukaaga 1979 (7/06/1979). Ababbi abo baali bannamagye b'ensi ya Tanzania.

Omugenzi Mary Nalumu Sembuya agalamidde Kikwayi mu ddisitulikiti ya Buikwe. Yazikibwa mu kiggya kya Ssezaalawe, Omugenzi Yafeesi Magulu. 

Alice Nnabubi ye yasikira omugenzi Nalumu Sembuya.
Jackie Senyonjo

Ja

ckie Senyonjo

Obuzaale  Jackie Senyonjo

Obutuuze   Ugandan

Ekitongole   God Is Alive/Mukama Mulamu

Om

ubeezi    Pastor Godfrey Senyonjo 

**Jackie Senyonjo** mu kusooka Jackie Tumwebaze, mu Uganda Songwriter, muyimbi era mukulembeze w'abayimbi eyawangula PAM Awards Best Female Gospel Artist 2012, Olive Gospel Music awards for best video (Neetaaga Gwe) and best female artist.

## Ebyafaayo n'okusoma
Jackie ye mwana ow'okubiri mu baana bana, yagenda mu Kibuli Secondary School era yakulira mu Entebbe, maama w'abaana basatu. Mu kusooka yali Jackie Tumwebaze n'olwekyo yakyusa erinnya oluvannyuma lw'okufumbirwa Omusumba Godfrey Senyonjo omusumba omukulu owa Kansanga Miracle Center.

## Omulimu
Nga tannayingira Kansaga Miracle Center Choir, yali atandika dda okuyimba mu myaka gye egy'obuvubuka mu 1999 mu kibiina ky'ebyawandiikibwa. Jackie, ne mikwano gye babiri baatandika ekibinja ekiyitibwa EXTERNOL ne bafulumya oluyimba oluyitibwa Gyogenda (Everywhere you go) era oluvannyuma lw'ekiseera, ekibinja kyayawukana era Jackie n'agenda yekka mu 2008. Okutuusa kati afulumizza alubaam musanvu omuli Netaaga gwe, Gyogenda, Ndopera gwe,Mukama mulamu ne Nandibadewa,Okuba Omukazi ezimuleese amaaso ge ku mpapula ez'omu maaso.

Ng'oggyeeko okuyimba, Jackie yatandikawo ekibiina ky'obuyambi ekiyitibwa God Is Alive /Mukama Mulama charity organization okuyamba abantu abatasobola kusasula byetaago.

## Discography

## Okulondebwa kwe n'ebirabo

* 2017/18 VIGA Awards Nominee.

* Omuyimbi omukazi ow'omwaka (2016)

* PAM Awards Best Female Gospel Artist 2012.
* Olive Gospel Music awards

## Enkaayana
Kigambibwa nti Jackie yagattululwa ne bba Omusumba Godfrey Senyonjo oluvannyuma lw'okugambibwa nti yafumbirwa omulala Jackie n'agenda e Canada.

## Ebijuliziddwa
Yafesi Magulu

**Yafesi Magulu** (Yazaalibwa - Yafa 1999) yali mulimi wa kooko e Nkokonjeru, Buikwe. Yatandikawo essomero Magulu pulayimale (Magulu Primary School).
## Famire
Omugenzi Magulu yali mutabani w'Omugenzi Kamaala era yali yeddira mmamba, ekika ky'emmamba ekulibwa Ggabunga. 

Yawasa Rachel Magulu ne bazaala abaana basatu. (Omwana wa Magulu omukulu) Omugenzi Sembuya Christopher Columbus, Omugenzi Buwule Henry Wilberforce n'Omugenzi Mayanja Michael. Omugenzi Yafesi Magulu yazaalayo abaana abalala okwali Omugenzi Waswa Paul, Omugenzi Nsubuga Christopher, Omugenzi Nsubuga Livingstone, Omugenzi James Wamala, Omugenzi Namutebi Ruth, Omugenzi Namubiru Jane, Omugenzi Mubiru Edward Fred, Omugenzi Magulu Godfrey n'Omugenzi Mukasa Charles.

Yasenguka okuva e Ssi (e Ggombolola ya Ssi-Bukunja, mu Bukunja, mu Ssaza lya Kyaggwe) nadda e Nkokonjeru n'oluvannyuma n'asenguka n'azimba amaka e Kikwayi. Baganda be n'abooluganda be n'ebiggya byabwe biri Ssi.

## okufa
Yafa mu 1999 ku Sembule Steel Mills Limited e Nalukolongo. Yaziikibwa ku kiggya e Kikwayi, Buikwe.
Sheila Nduhukire

**Sheila** **Nduhukire** yazaalibwa 23 Ogwokuna 1990 munnayuganda nga munnamawulire, musunsuzi era musomi w'amawulire omukulu ne NBS Television era ali mu kibiina kya 2017 International Women's Media Foundation (IWMF) Great Lakes Reporting Initiative cohort.

Sheila yali musomi w'amawulire omukulu ku NTV Uganda. mukugu mu kusaka ng'anoonyereza ku eby'obufuzi ebiriwo,obuzibu ku by'enfuna n'ensonga ezikwata ku bantu ababulijjo.

## Obulamu bwe n'okusoma kwe
Sheila mwana wa kubiri ku baana omusanvu e Kazo mu disitulikiti eye Kiruhura. Yasomera ku Uganda Martyr's SS Namugongo gyeyatuulira Uganda Certificate of Education (UCE) oluvannyuma yegatta ku Bweranyangi Girls SS gyeyatuulira Uganda Advanced Certification of Education (UACE) oluvannyuma n'aweebwa ekifo ku Mbarara University of Science and Technology (MUST) okufuna diguli esooka eya Bachelor of Business Administration, ng'eno gyeyalondebwa ng'omukulembeze w'abayizi.

## Omulimu gwe ogw'amawulire
Oluvannyuma lw'okumaliriza emisomo gye ku MUST, yakola ng'omusasi w'amawulire  ku Red Pepper era oluvannyuma n'afuna okugezesebwa ku Palamenti ya Uganda ng'akola ng'omusasi ne Daily Monitor, ekyamusobozesa okufuna obukugu obwamusobozesa okuyingira mu NTV Uganda gye yamala n'ava okwegatta ku NBS Television.

## Ebyawandiikibwa
Alice Alaso

Al

ice Alaso

Alice Alaso ng'olumu ayitibwa **Alice Alaso** Asianut yazaalibwa nga 21 Ogusooka 1969. Munnayuganda, musomesa era munnabyabufuzi eyali omubaka omukyala owa Serere Disitulikiti mu Paalamenti ya Uganda ey'omunaana, ey'omwenda n'ey'ekkumi. Yali akolagana n'ekibiina kya Forum for Democratic Change (FDC) mu by'obufuzi era ye yali Ssaabawandiisi w'ekibiina eyasooka okumala emyaka kkumi.

## Obuto bwe n'emisomo gye
Alaso alina Diguli mu busomesa okuva ku Ssettendekero wa Makerere.

Ng'omusomesa, Alaso yasomesa ku Teso College Aloet wakati w'omwaka gwa 1993 ne 1997. Mu kiseera kino, yasomesanga ne ku Saint Mary's Madera.

Oluvannyuma lw'okuva ku Teso College mu 1997, yafuuka omukungu w'ekikula ky'abantu mu Disitulikiti ku pulogulaamu y'okweddaabulula oluvannyuma lw'obutabanguko nga okusinga avunaanyizibwa ku Disitulikiti y'e Kaberamaido.

Mu 2018, Alaso yava mu kibiina kya Forum for Democratic Change gye yali aweereza nga Ssaabawandiisi. Ensonda endala zigamba nti yagobebwa mu kibiina n'ekifo.

Yeegatta ku kibiina kya Alliance for National Transformation (ANT) era mu Gwokusatu 2022, yawandiikibwa ng'omukwanaganya w'ekibiina mu ggwanga.

## Ebimukwatako eby'omunda
Alaso abadde mufumbo eri Johnson Ebaju okuva mu 2007.

## Ebijuliziddwamu